
Ex quo ad regimen illustris huius Monregalensis Dioece- 
sis Dei providentia evecti sumus, venerabilis Clerus iucun- 
dissima Nobis semper fuit corona, verum gaudium et ma- 
xima consolatio^ postremis praesertim hisce temporibus 
non levis discriminis iis omnibus, qui Iesu Christi vesti- 
gia sequuntur. Quapropter Nos a generalibus decretis (p ei > 
paucis exceptis) edendis, quod ad ecclesiasticam disci- 
plinam, consulto hactenus abstinuimus, ea mandata satis 
esse putantes quibus pro variis et rerum et temporum ad- 
iunctis Nostrae Dioecesi consulere studebamus. 

Quum tamen mutatae temporum rationes plus aequo in 
accuratam ecclesiasticae disciplinae custodiam vim aliquara 

exercere queant, Nostri Pastoralis officii esse credidimus 
sapientibusNostrorum Antecessorum Constitutionibus quae- 
dam addere, tum ad eandem tuendam disciplinam, tum 
ad impediendum quominus abusus, qui iam in nonnullis 
locis irrepserunt, ulterius propagenlur. 

Dum ergo Synodi celebratione pro rebus et temporibus 
plenius in posterum prospiciemus, nunc, post ea quae 
sive una cum Venerabiiibus Episcopis Comprovincialibus 
Nostris, per Epistolam pastoralem sub die 28 iulii 1849, 
sive in conventu Parochorum in aedibus Venerandi huius 
Seminarii, anno nuper elapso, habito, monuimus, invocato 
Dei auxilio, sequentia edere decreta constituimus. 

§ L 

Confirmamus inprimum synodales optimi praedecessoris 
Nostri Michaeiis Casati Constitutiones quas ille edidit annis 
1763 et 1777, earumque plenam religiosamque observatio- 
nem edicimus, onere adiecto: 

i.° Capitulis tum Ecclesiae Cathedralis, tum Collegiata- 
rum Ecclesiarum, intra mensem, una aut plurious vicibus 
perlegendi capita de vita et honestate Clericorum, de sa- 
crificio Missae, de Capitulo et Canonicis, nec non viginti 
capita synodalia Episcopi Antonii Castruccio, quae , ex 
Dioecesana Synodo, a Canonicis sunt accurate implenda, 
ac dein cominuni deliberatione factas animadversiones ad 
Nos transmittendi. 

2. 0 Parochis intra idem temporis spatium cogendi Ec- 
clesiarum succursalium Rectores, Cappelianos, aliosque 
Saccrdotes paroeciae addictos, iisdemque in unum coliectis, 
eadem capita de vita et honestate Clericorum, et de sa- 
crificio Missae, legendi, adiecto capite de Sacerdotibus vi- 
culorum sacellis addictis, indeque factas observationes ad 
Nos pariter transmittendi. 

3.° Vicariis Foraneis et Parochis intra trium mensium 
spatium Nobis patefaciendi, quae iam synodalium Consti- 

tutionum partes non observcntur, quibus de caussis in 
desuetudinem abierint, et utrum, nec ne expediat easdem 
renovare; elapso tempore praestituto rationem Nobis red- 
dent qui commissum officium brevi non impleant. 

§11. 

Quum habitus ecclesiasticus ordini et status dignitati 
congruere quam maxiine intersit , ideo Nos facultati in- 
haerentes a S. Canonibus, et praesertim a S. Tridentino 
Concilio Episcopis concessae Clericorum dioecesis formam 
habitus constituendi, ne in Nostro Clero tot et tam varii 
vestium usurpentur modi, qui a laicis quotidie excogitan- 
tur, quibusque Clerici risum haud raro movcnt, haec de- 
cernere cogitavimus (i). 

i.° Habitus ecclesiastici nomine, quem singuli Clerici 
induere debent, vestem talarem, galeum triangulare et 
collare ex lino albo more ecclesiasticorum (a) intelligimus; 
huic habitui tempore aestivo paliiolum vulgo mantellina in 
civitatibus, aliisque saltem locis, quibus aedes ita sunt iun- 
ctae, ut regulares eiformcntur vici, addetur; hyemali vcro 
tempore pallium nigri coloris, nec nimium eleganti collari 
distinctum, nec manicatum, prout penes plerosque Cleri- 
cos est in usu. 

2. 0 Dum magnopere illos Ecclesiasticos commendamus 
qui vestem talarem nunquam exuunt , quosque ab aliis i- 
mitari vehementer optaremus, in civitatibus praesertim et 
locis frequentioribus dioecesis, permittimus nihilominus 
ut brevior habitus vulgo fracco indui valeat, dummodo ni- 
gri sit coloris et ultra genua haud parum demissus; in ec- 
clesiasticis vero functionibus seraper exuatur, nec festis 
diebus eodem uti liceat, practerquam extra civitates, et of- 
ficiis omnibus in parochiali Ecciesia absolutis. Omni autem 
studio illum commendaraus, qui penes Nos nuncupatur 
fracco alV apostolica (fortasse quia hic solus a Concilio Rora. 
permissus fuit), quique a parte antcriori unica clauditur 

globulorum serie , iamque in usu est penes nonnullos gra- 
ves Ecclesiasticos huius dioecesis. 

3.° Vetamus ne palam in civitatibus locisque frequentio- 
ribus Clerici prodeant habitu iuduti vulgo nuncupato pa- 
lctutj vel alio habitu breviori peris u lateribus instructo,. 
qui parum diiFert a primo, quamquam permittimus, ut qui 
huiusmodi habitus iam sibi quaesiverunt, eos privatim et 
itineris occasione conterant, ita tamen ut eosdem, vix ac 
ad locum, quo tendunt, pervenerint, illico deponant. 

4-° Haec eadem de palliis manicatis vulgo chiri intel- 
ligi exoptaremus. Horum autem usum absolute interdici- 
mus, quemadmodum et pilei in funeribus et sepulturis , 
in quibus Clerici procedere debent capite byreto sacer- 
dotaLi cooperto, utut hyemali tempore a pallio iisdem per- 
mittendo non simus alieni. 

5. ° Nec Nobis se probat usus, quem nuper invexere 
nonnulli, calceorum e panno, utpote quod a gravitate ec- 
clesiastica et a spiritu mortificationis et poenitentiae , qui 
ab ipsa ciericalis habitus forma et colore designatur, est 
maxime alienum ; si quis tamen huiusmodi iam sibi calcea- 
menta paraverit, iisdem liceat uti , dummodo semel mo- 
nuisse sufficiat , ne in posterum ad eadem reverti coga- 
mur (3). 

6. ° Vetamus Sacerdotibus omnibus, et Clericis tonsura 
insignitis, ne barbam sub tempora vulgo sciantiglioni co- 
lant, nec crines ita excrescere sinant, ut nimium promissi 
frontem auresque tegant, tum etiam ne coma adscititia 
utantur, casu necessitatis excepto, ct debita venia interce- 
dente (4). 

§ III. 

i.* Pro viribus, et quidem in visceribus D. N. Iesu 
Christi, omnes venerabiles Sacerdotes exhortamur et ob- 
testamur, ut eo maiori, quo fieri potest, fervore Missam 
celebrent, debitam praemittant praeparationem, in eaque 

saltem per horae quadrantem perseverent, nec ab Eccle- 
sia exeant, quin per aequale temporis spatium in gratiarum 
actione fuerint versati; iisdem recessum, sacrarum scien- 
tiarum studium assiduum, horarum canonicarum devotam 
recitationem, orationis mentalis, lectionis spiritualis, ac vi- 
sitationis SS. Sacramenti quotidianurn exercitium, utpote 
quae ad propriam et aliorum sanctificationem obtinendam 
sunt potiora, omni quoque studio commendamus. 

2. 0 Rectores Ecclesiarum, quorum conscientiam onera- 
mus, Sacerdotes qui in Missae celebratione tertiam saltem 
horae partem non impendent (5), (quum iuxta Synodum 
dioecesanum non sit infra quadrantem cum dimidio con- 
trahenda), primum moneant, sique relabanlur, Nobis di- 
recto denuntient. Quod quidem intelligatur et de iis, qui 
praescriptam praeparationem aut gratiarum actioncm o- 
mittant. 

3.° Qui vero, quod Deus avertat, Missae celebrationem 
infra horae quadrantem contraheret, ne excepta quidem 
Missa de requiem, suspensioni a divinis Nobis reservatae 
erit ipso fucto obnoxius (G). 

4«° Eandem suspensionis poenam ipso facto pariter in- 
curret Sacerdos, qui Missam sine patenti tonsura cele- 
brare non dubitaverit^), vel sacrificium offerre sine veste 
talari, aut saltem sine Epitogio, nigra nempe tunica, non 
manicata, quae ab humeris usque ad talos producitur (8). 

5. ° Ad harum vestium vulgo epitoggi comparationem 
quod attinet, quae in Synodi dioecesanae capite 8, n. 6 
sunt opportune constituta renovamus, eorumque executio- 
nem Rectorum Ecclesiarum parochialium nec non Sacel- 
lorum ruralium reiigioni committimus, facta etiam iisdem 
facultate eas vestes, quas indecoras repererint, interdicto 
subiiciendi. 

6. ° Maximo ardore ac studio omnes Sacerdotes exhor- 
tamur ut semel saltem in singulas hebdomadas exhomolo- 
gesim faciant; eos vero, qui per integrum mensem huic 

obligationi non satisfecerint, a Missae celebratione diebus 
profestis ipso facto prohibemus, ita tamen, ut haec pro- 
hibitio cesset cum primum proprium impleverint offi- 
cium (9). 

§ iv. 

i.° Animarum Rectoribus nunquam cx animo gravissi- 
ma obligatio decidat, qua commissum popuium singulis 
saltem festis diebus verbi divini pabulo cnutrire tenentur, 
iuxta Tridentinae Synodi sanctionem, quam etiam urgent 
Constitutiones Synodales dioecesanae his verbis: nec ulla 
anni parte sanctissimum hoc et plane divinum ministerium 
praetermittatur. Contrariam consuetudinem, si alicubi in- 
valuerit, tamqnam abusum improbamus. 

2. 0 Interea singulis Parochis, et Ecclesiarum succursa- 
liura Rectoribus praecipimus, ut intra mensem, postquam 
horum decretorum exemplar acceperint, sibi librum de- 
center concinnatum comparent, cui haec inscriptio appo- 
netur: Codex parochialis praedicationis. In hoc adno- 
tentur singulae institutiones, quae circa aliquod Christia- 
nae doctrinae caput ad populum habentur, additis die et 
argumento, quaeque in explanatione Evangelii intra Mis- 
sam parochialem versantur, nec non alii omncs sacri ser- 
mones, quos in Ecclesia sive per se, sive per alios reci- 
lari contigerit. II ic codex Episcopo erit exhibendus toties 
«[iioties ab eo expostulabitnr, et etiam singulis annis occa- 
sione Pastoralis visitationis sive eidem Episcopo, sive alteri, 
ciii hoc flierit officium commissum. 

3.° Qui mensem praeterlabi siverit, quin mandato 
ohtemperaverit adnotandi praedicationis argumenta, iuxta 
( onstituta in numero praecedenti, ipso facto facultate ab- 
solvendi a peccatis Nobis reservatis, aliisque facultatibus 
oinnibus extraordinariis, quas a Nobis impetraverit, care- 
bil; hae tamen reviviscent quum se dictae praescriptioni 
accommodaverit. 

4-° Sacerdotes qni ex peculiari oflicio ad deserviendum 
in certa Ecclesia non adstringuntur, sciant Ecclesiae pa- 
rochialis aut subsidiariae illius eiusdem loci in quo sedes 
firmaverint, servitio Nostra voluntate esse addictos, pro- 
indeque teneri, iuxta generalia decreta, pueros in Cateche- 
sibus instituere, parochialibus functionibus talari veste et 
superpelliceo indutos adesse, nec non in Sacramentorum 
administratione operam praestare , etiamsi a Parochis haud 
requirantur (10). 

5.° Id etiam oneris Parochorum conscientiae imponimus 
ut eos Nobis denuntient, qui intra 20 dierum spatium huic 
praescriptioni non paruerint, et iam nunc declaramus , 
praeter alias poenas ex Nostra voluntate constituendas , 
haudquaquam fore, ut refractarii concessionem aut proro- 
gationem a Nobis obtineant facultatis poenitentiae Sacra- 
mentum administrandi. 

§■ v. 

Poenae suspensionis a Divinis Nobis reservatae ipso 
facto erunt obnoxii: 

i.° Sacerdotes, ut ut dumtaxat ad tempus in Nostra dioe- 
cesi commorantes, qui post elapsos quindecim dies ab ho- 
mm decretorum promulgatione in publicum prodierint 
tum in locis in quibus sedem habent, tum in aliis intra 
dioecesim, vestibus induti laicorum more, usurpantes sci- 
licet vel pileum orbiculatum, vel linteam, aut, nisi causa 
valetudinis, sericam fasciam loco collaris, vel foemoralia 
oblongata, vulgo pantaloni. 

2. 0 Sacerdotes qui spectaculis scenicis interfuerint in 
theatris, aliisve profanis spectaculis, aut ludis, quae a io- 
culatoribus, funambulis, eiusdemque generis circulatoribus 
in locis septis habentur; vel choreas duxerint, aut iisdem 
sive publicis, sive privatis operam dederint (n)- 

3.° Sacerdotes, qui aut ipsi ludere, aut ludentibus spe- 
ctatores se adiungere non erubuerint in cauponis, in potio- 

num oflicinis (Ctiffe), in quibuscuraque tabernis, aliisque 
locis ad quae laici convenire consuescunt ad ludendum aut 
ad legendas ephcmerides; tum etiam ii qui in huiusmodi 
locis ephemeridum vetitarum lectioni incubuerint; tum de- 
mum qui ludis cuiuscumque generis in publicis plateis ac 
viis, aliisque locis populo frequentibus indulserint (12). 

4. ° Sacerdotes, qui operam venationi dederint, nisi ci- 
vilibus hac de re legibus se se accommodaverint, a Nobis in- 
super impetrata venia, quam tamen Nos non dabimus nisi 
vel de eo venationis genere agatur quod sine igneis balistis 
exercetur, vel ea conditione ut in loco ciauso aedibus con- 
tiguo eidem indulgeri dumtaxat possit (i3). 

5. ° Sacerdotes, qui, Nobis inconsultis, in proprias ae- 
des iure cohabitationis (i4) mulieres nec consanguinitate, 
nec aifinitate devinctas receperint. Quo in loco monen- 
dum, cum iis tantum, quae primo aut secundo consangui- 
nitatis aut afKnitatis gradu sunt coniunctae, Sacerdotibus 
cohabitationem licitam esse; nam si de aliis in remotioribus 
gradibus constitutis agatur, nisi aut quadragesimum annum 
attigerint, aut venia Nostra intercesserit, suspensionis poe- 
na aflicientur. Quam poenam pariter non eHiigient, qui, 
venia a Nobis non impetrata, mensa aut contubernio ultra 
hebdomadam usi fuerint in familiis non consanguineis, 
nec affinibus, iu quibus mulieres adsint infra quadragesi- 
mum annum constitutae. 

6. ° Sacerdotes, qui, post dies triginta ab horum decre- 
torum promulgatione, se, ad ancillarum aetatem quod spe- 
ctat, Dioecesanae Synodi praescriptioni non accommodave- 
rint 1 • . debitam a Nobis in scriptis veniam impetrando, 
aut iam impetratam renovando. 

Quod tamen non concedemus, nisi vel cum Sacerdote 
habitent consanguinei , aut affines in primo vel secundo 
gradu, vel iustae ac probabiles causae Nos impellant. 

Si qui vero in hisce rerum , de quibus supra diximus 
versabitur adiunctis, et hanc a nobis facultatem obtinere 

exoptabit, ad Nos deferat vel proprii parochi, vel vicarii 
foranei, si de parocho agatur, testimonium ex quo constet 
fauiulam iam conductam, aut conducendam, probatissimis 
esse moribus. Huic insuper authenticum aliud baptismi 
testimonium couiungatur. 

Rectoribus Ecclesiarum, etiam regularibus, sub obedien- 
tiae praecepto velamus, ne ad missae celebrationem ad- 
mittant: i.° Sacerdotes qui constitutionem latam sub 
num. 4- § IIL perfringant; 2. 0 Sacerdotes tum extraneos 
tum dioecesanos alibi domicilium habentes, sive saeculares, 
sive regulares, qui litteris commendatitiis a proprio Ordi- 
nario, aut Superiore relatis non sint muniti, nisi fortasse 
iidem rectores eos probe noverint, atque habeant ut be- 
nemoratos Ecclesiasticos, nec in suspicionem adducantur 
aliqua censura eos esse irretitos; 3.° Sacerdotes sive ex- 
traneos, sive etiam dioecesanos , extra dioecesim tamen 
commorantes, qui post secundam diem, si in hac civitate, 
et post quintam, si in aliis dioecesis locis, per rcctores 
eosdem a Nobis, aut a Nostro Vicario Geuerali facultatem 
celebrandi non oblinuerint. 

§. VI. . 

Suspensionem a celebratione missae ad quinque dies 
profestos continuos producendam , Nobis tainen non re- 
servatam, ipso facto iucurrent (16): 

i.° Sacerdotes qui aleae operain dabunt, ludis praesertim 
qui di pura sorte appellantur, uti bassetta, et similibus. 
Permittimus nihilominus ludos sortis lotterie vulgo nuncu- 
patos, illo excepto, qui lingua vernacula appellatur giuoco 
di Genova (17). 

2. 0 Sacerdotes, qui, licito ludo indulgentes in locis nou 
publicis, talem pecuniae summam exponent, ut a meridie 
ad meridiem libellas duas amittant, aut aliud quidpiain 
aequalis pretii; tum etiam qui in ludo intra idem temporis 
spatium ultra duas horas et diinidium versabuntur. Quod 

si in ludo nec pecunia, nec aliud quod pecunia aestimari 
possit, intercedat , ludens hoc interdicto non subitcia- 
tur (18). 

3.° Sacerdotes, qui puellas decimo aetatis anno maiores, 
nec consanguinitatis aut aflinitatis foedere in i.° aut 3. 0 
gradu coniunctas, in litteris, arithmetica, musicalibus in- 
strumentis, cantu et similibus instituent, quin veniam a 
Nobis intra octiduutn obtinuerint (19). Ab huiusmodi ta- 
men constitutione eximimus eos, qui, mandato a civili au- 
ctoritate accepto, ex oflicio in publicis scliolis puellas 
edocent. 

4-° Sacerdotes, qui, contra constituta in decreto a Nobis 
edito sub die i. a ianuarii i85o, oflicium Vice-Curati, Ma- 
gistri aut Gappellani sine Nostro consensu obtinuissent , 
nec intra viginti dierum spatium, a promulgatione horum 
decretorum, litteras patentes a Curia Nostra retulerint. 

5.° Sacerdotes, qui absque Nostra facultate illis socie- 
tatibus aut conventibus nomen dabunt, in quibus ut plu- 
rimum libri aut ephemerides ab Ecclesia vetiti legttntur; 
qui vero ad huiusmodi societates iam pertinent, a Nobis 
pariter veniam obtinere debebunt. 

6.° Sacerdotes, qui ad eiusdem, in quo habitant, loci 
cauponas, potionum oflicinas, aliasque publicas tabernas, 
comessationis aut compotationis gratia divertent (20), sc- 
quentibus exceptis casibus: i.° verae necessitatis, quae le- 
gibus non sit obnoxia; 2. 0 illius, qui ab itinere ad proprias 
aedes reversus, casu fortuito necessaria ibi refectione ca- 
reat; 3.° illius qui ad comedendum vel bibendum in pu- 
blicis istiusmodi locis a viro illustri, multaeque auctoritatis, 
nec non iter facienti fuerit invitatus; 4-° demumillius quem 
aliquoties consanguinei aut aflines in i.° aut 2. 0 gradu 
apud se invitaverint. 

Exhortamur, atque in Domino obtestamur sacerdotes, ne 
extra veram necessitatem nundinas et mercatus adeant , 
et potissimum ne in itinere famulas aut alias mulieres so- 

cias habeant. Ad mercaturam demum et negotiationem 
quod attinet, peculiari modo renovamus quae haud imme- 
rito sunt constituta, tum in synodi dioecesanae capite i5. 
n. 19. et 20., tum in eiusdem appendice. 

Haec porro sunt decreta et monita, quae post multas 
orationes et habitas consultationes, innixi s. canonibus, 
pluribusque synodalibus Constitutionibus, in praesentibus 
rerum ac temporum adiunctis, condere Nostri pastoralis 
officii esse iudicavimus : et spe ducimur venerabiles sacer- 
dotes, quos summa benevolentia complectimur, haud du- 
bium Nobis praebituros argumentum illius docilitatis ac 
obcdientiae, quam singuli, quum sacros ordines susccpe- 
runt, solemniter polliciti sunt, quamque hactenus raaxima 
Nostra consolatione experti sumus, potissimum quod plera- 
que haec Nostra decreta non sint nova in hac dioecesi, sed 
iam in Nostrorum antecessorum synodis contineantur (21). 

Quod si nonnullis haec, quae praecipimus, graviora vi- 
derentur, hos Nos obstestamur, ut ad pedes Iesu Christi 
crucifixi provoluti nobiscum animo reputent, christianorum 
procul dubio peccatis esse tribuendum, si catholica fami- 
lia, divina iustitia plagis afFecta, et nunc ingemiscit, quum 
scriptum sit: propter peccata veniunt adversa. Quapro- 
pter et nos cum magno Grisostomo confiteri debemus, 
Deum etiam adversus nos esse ira accensum: quanto au- 
tem mundus gladio feriatur , aspicitis , quibus quotidie 
percussionibus intereat populus videtis. Cuius hoc, nisi 
nostro praecipue peccato agitur? nec dubitare possumus 
quin haec sit caussa, propter quam, hodiernis temporibus 
Ecclesiae Ministri in tantam despectionem devenerint, iuxta 
Evangelicas minas: Si sal infatuatum fuerit.... ad nihilum 
'valet ultra, nisi ut mittatur foras, et conculcetur ab ho- 
minibus. 

Quum ergo nos interDeum iratum et homines rebelles, 
mediatoris oflicio fungi debeamus, nostrae primum corre- 
ctioni studendum est, ut Deo nostrae sint deprecationes 

acceptac, et eum rite placare possimus, et sic illius verbo, 
et exemplo nostro christianam familiam ad divinam sibi 
uiisericordiam conciliandam excitare. 

Hanc viam semper secuta est Ecclesia, publicis urgen- 
tibus calamitatibus; semper nimirum a correctione morum 
est exorsa, prout nobis testantur, ut silentio caetera prae- 
tereamus, Concilium Tridentinum, synodalcs constitutio- 
nes S. CaroLi Borromaei, ac statuta disciplinaria Ecclesia- 
rum Galliae ac Sabaudiae, et etiam Italiae nonnulla, post 
terribilem rerum omnium elapsi saeculi perturbationem. 

Porro Tridentini Patres hac de re conceptissimis ac 
adeo gravibus verbis sunt locuti, ut contrariae consuetu- 
dinis praetextus omnes, quos in medium afferre quis pos- 
set, omnino tollant, nec non trepidationem in Ecclesiae 
Praelatos iniiciant, qui Cleri reformationi manum admo- 
vere recusaverint. « Statuit Sancta Synodus, ut quae alias 
» a Summis Pontificibus et a Sacris Conciliis de clerico- 
» rum vita, honestate , cultu, doctrinaque retinenda, ac 
» simul de luxu, comessationibus, choreis, aleis, lusibus 
» ac quibuscumque criminibus, nec non saecularibus nc- 
» gotiis fugiendis copiose ac salubriter sancita fuerunt , 
» eadem in posterum eisdem poenis, vel maioribus, arbi- 
» trio Ordinarii imponendis, obscrventur, nec appellatio 
» executionem hanc, quae ad morum correctionem pertinet, 
» suspendat. Si qua vero ex his in desuetudinem abiisse 
» coinpererint, ea quamprimum in usum rcvocari, et ab 
» omnibus accurate custodiri studeant , non obstantibus 
» consuetudinibus quibuscuinque, ne subditorum negle- 
» ctae emendationis, ipsi condignas, Deo vindice, poenas 
» persolvant ». 

Quae cum ita sint, neminem ex Clero Nostro futurum 
esse confidimus, qui murmurationibus indulgeat, sed 
potius in hisce Constitutionibus voluntatem illius divini 
Spiritus recognoscat, qui posuit Episcopos regere Eccle- 
siam Dei. Quod si de hac re quis conqueratur, non dubi- 

tainus quin illico a confratribus eidem ob oculos poneuda 
sint, quae s. Litterae in iisdem rerum adiunctis ad fide- 
lium memoriam revocant, nimirum: « Qui quaerit legem, 
» replebitur ab ea; qui insidiose agit, scandalizabitur in 
» ea (22): qui resistit potestati, Dei ordinationi resistit; 
)) qui autem resistunt, ipsi sibi damuationem acquirunt. 
» Obedite ergo praepositis vestris et subiacete eis: ipsi 
» enim pervigilant, quasi rationem pro animabus vestris 
» reddituri, ut cum gaudio hoc faciant non gementes, hoc 
» enim expedit vobis (a3). 



Mandamus singulis Parochis ut haec Nostra Decreta, 
postquam eorumdem exemplaria acceperint, singulis pro- 
priae Parochiae Ecclesiasticis , inter octiduum, distri- 
buant. Volumus insuper Nos per litteras certiores faciant 
huic mandato obtemperasse. Iis vero, qui ad Clerum huic 
Ecclesiae Cathedrali addictum pertinent, exemplar quo- 
que sub involucro , et obsignatum, per Curiae Nostrae 
Episcopalis apparitorem distribuemus. Proximo autem in- 
sequenti die post horum decretorum distributionem, iisdem 
censemus esse omnes adstrictos, quin ullus praetextus , 
etiam non accepti exemplaris , quempiam ab eorundem 
observatione solvere valeat. 

Monteregali die 8 Decembris i853. 



Hh Fr. IOANNES THOMAS Episcopus. 



Vjara Procancellarius. 

NOTAE 



(4) « Quia vero, etsi habitus non faciat monachum, oportet tamen cleri- 
» cos vestcs proprio congrucntes ordini semper deferre, ut pcr decenliam ha- 
» bitus extrinseci, morum honestatem iutrinsecam ostendant; tanta autem 
» hodie aliquorum inolevit temeritas religionisque contemptus , ut propriam 
» dignitatem, et honorcm clericalem parv i pendentes , vestes etiam publicc 
» deferant laicales, pedes in diversis ponentes, unum in divinis, alterum in 
» carnalibus; propterea omnes ecclesiasticae personae, quantumcumque ex- 
» emptae, quae aut in sacris fuerint, aut dignitatcs, personatus, officia, aut 
» heneficia quaiiacumque ecclesiastica oblinuerint, si postca quam ab Epi- 
» scopo suo, etiam per edictum publicum, moniti fuerint , honestum habi- 
» tura clericalem illorum ordini , ac dignitati congroentem, et iuxta ipsius 
» episcopi ordinationem et mandatum non detulerint, per suspensionem ab 
» ordinibus, ac oflicio, et beuelicio, ac fructibus, redditibus, et proventibus 
» ipsorum beneficiorum ; nec non, si semel corrcpli , dcnuo in hoc delique- 
» rint, etiam per privationem ofliciorura, ct beneficiortim huiusmodi coer- 
» ceri possint , et debeant Conslitutionera Clementis V, in Concilio Viennensi 
» editam, quae incipit Quoniam, innovando et ampliando. » Conc. Trid. sess. 
44 cap. 6 de reforra. 

(2) Synod. dioec. n. 42. cap. 45. 

(3) Si quis vel levem vel nirais rigidara haberet huiusmodi praescriptionem, 
adire potcrit lum Synodos sancti Caruli Burromaei, tum caput de vita et ho- 
nestate Clericorum Synodi anteccssoris Noslri Episcopi Antonii Castruccio , 
ibique alias eiusdem generis constitutioucs reperiet. Nos aliunde Clero No- 
strae dioecesis asseveramus ipsos laicos sapientes ct graves hanc novitatem 
a Nobis proscriptam reprobare; ncc notam nimiae vcl levilalis vel austeri- 
tatis veremur, quum praeter auctorilates , quas supra memoravimus, No- 
bis praesto sit s. loannes Chrysostomus , qui ut simplices laicos a calceo- 
rum vanitale removeret, quae suis teraporibus invalescebat, sui rauneris esse 
existiraavit eloquentis homiliae partcm impcnderc, cuius abs re non erit se- 
quentia referre: o Calceariam artem, donec calceos feceril, artis nomine non 
» privabo. — Cum autera viros in mulierura formam traduxerit, molles et 
» effoeminalos ex calceorum forraa fecerit, cum noxiis et superfluis illam 
» locabimus. Scio me multis videri in minimis nimium immorari; neque 
» tameu absistam. Omniuraquippe malorum causa haec csl, eo quod parvi 
» illa peccata momenti esse videaulur et ideo ncgligantur ». Homil. 49 in 
Matth. let. c. 

(4) Synod. dioeces. n. 7, cap. 8 et n. 43, cap. 45: « Pariter statuit et man- 
» dat ne ullus Sacerdos aut sacris initialus aut etiam Clcricus priraae lon- 
» surae comam, quac frontem auresque tegat, nutriat, raulto minus perucca 
» utalur, sub poena, tolies quoties transgredientur, decem scutorum illico 
» operibus et Iocis piis applicaudorum , ncc uou incarcerationis totidem 

» dierum ; contravenientcs insupcr certe sciant hanc inobedieDtiam illis to- 
» talt impedimeoto extituram a consecutione cuiuscumque beneficii, aut 
» officii ecclesiastici. » Cooc. Rom. de vita et honest. Cleric. n. 2. 

(5) Huiusmodi Sacerdotes in Synodo Romana scutis viginti quinque mul- 
tantur. In finitima vero Cuneensi dioecesi iis, qui in missae celebratione duo- 
deviginli minula non impendunt, cclcbrandi facultas denegatur. Vide Decreta 
etMonita 4852. 

(6) Eamdem poenam conslituit S. Alphonsus de Ligorio edicto diei 28 no- 
vembris 1763. 

(7) Synod. dioeces. n. 13, cap. 45. 

(8) Synod. dioeces. n. 6, cap. 8. 

(9) Qui banc prohibitionem violaverint, irregulares non sunt habendi. 

(4 0) « Sucerdotes... adsint diebus feslis solemnis Missae sacro ct Vespera- 
x rum oflicio talari veste et superpelliceo induti... nec operam suam deside- 
» rari patianlur in Catechesibus et Sacramentorum administratione ». Syno- 
dus Casati cap. XV, n. 2. 

(44) Synod. dioeces. n. 48, cap. 15; Concil. Senonense; Synod. Chamber.; 
Decreta et Monita Episcopi Cuneensis, 4852; Statula dioeccs. Avenion. n.75. 

(42) Loco cit. 

(43) « Quia belli quid simile semper habet veoatio, cum nec possit esse 
» veoator qui non sit ferarum hostis, sacros Canones dcbite exequendo, Cie- 
» ricis quibuscumque quavis dignitate fulgentibus praecipiendo mandavit, 
» ut sub pocna suspensionis ab omni prorsus ofBcio et btmcficio anno inte- 
» gro duratura, venationis animalium quorumcumque praesto ne sint, aut 
» alio quovis modo se commisccaut. » Decret. gener. Ep. Sarsinat. pro pro- 
vinc. Pedemont. De vita et honcstatc et habitu Clericorura. 

Formidandum quod s. Hieronynius, qucm Benediclus XIV, cap. X, de Sy- 
nodo dioccesana refert, consideravcrat: Esau venator erat quoniam peccator 
erat. El penitus non invenimus in Scripturis Sanctis sanctum aliqucm vena- 
torem. Ipse autem sapientissimus Ponlifex , post ailatas hinc inde hac de re 
Doctorum sententias, loco cilato sic concludit: « Ex quibus omnibus contici- 
» tur non posse nimiae severitatis nota aspergi synodalem Constitulioncm 
» ablegantem Clcricos, praecipue maiorum Ordinum, aut ecclesiasticum pos- 
» sidentes beneficium, a venationis exercitio. — Etcnim non nisi temere re- 
» prehenditur Constitutio cui iuris communis sanctioncs, ct s. Caroli Borro- 
» maei aucloritas patrocinantur ». 

(14) Haec Constitutio non complectitur Saccrdotes qui penes se reciperent 
muiieres hospitalitatis gratia , dummodo ultra hebdomadam absque Nostra 
venia non protrahatur hospilium. 

(45) Synod. dioeces. n. 46, cap. 45. 

(16) Eos lamen qui tali se suspensioni non subiicient, irregulares non fieri 
declaramus. 

(17) De vila et hunestate Cleric. cap. 45, Synod. dioeces. Benedicli XIV, 
lib. 2, cap. 40, n. 3. 

(18) « Nec pecunia intercedat in ludo, nec quidquam quod facile pecunia 
aestimari possit ». (Conc. Med. T, par. 2 de ludis). « Un pretre, et surtout un 
» pr^tre a charge d'ames, qui cmploicrait plus d'une hcure ou deux a un jeu 
» quelconque, neserait plus excusable devant Dieu. » Synod.Chamber. 4842. 

(49)Concil. Mediolan.IV, p. 3. 

(20) Synod. dioeces. n. 47, cap. 45. « Clerici Tabernas prorsus cvilent, nisi 
» forte causa necessitatis in itinere constituti ». De vita et honeslate Cleric. 
cap. 45: « Nous defendons sous peine de suspense a encourir par le scul fait 
» et specialement reservee , a tous Ies Ecclesiastiques de Notre diocese , de 
» boire au cabaret, dans la paroisse, ou dans la ville ou ils onl leur domicile 
» ordinaire, du vin, de la biere ou autre liqueur enivrante quelconque, sauf 
» les exceptions indiquecs ci-apres ». Const. Synod. dioeces. Chamber. n. 252. 

Idem interdictum sub eadem poena rcperitur in Decretis et Monitis pro 
Dioecesi Cuneensi 4852. 

(24) Immortalis Lambertini quum non posset sibi in aniraum inducere quos- 
dam reperiri inter Clericos suae dioecesis qui nonnullis ab ipso editis decrelis 
recusarent obtemperare, huiusmodi eos verbis petebat: « Novum et inusita- 
» tum est tot Sacerdotes reperiri, qui pedibus conterant Episcopi sui man- 
» data, quae haud temere et inconsulto, sed iuxtaEccIesiae disciplinam atque 
» instiluta ab ipso sanciunlur, quanrvis eliam iidem Sacerdotes in sacra Or- 
» dinatione decretis eiusmodi observantiam polliciti fuerint: Promittis miUi, 
» e t Successoribus meis reverentiam et obedientiam ? Promitto. Equidem P. 
» Ludovicus a Ponte votum reipsa implicitura illis verbis asseruit, cum Pa- 
» stori suo promissum illud praebealur, qui Deum ipsura exhibet, eiusque 
» personam in terris sustinet, prout videri potest in traclatu de perfecto Sa- 
» cerdote cap. 42, § 2: Incredibile pene est inter Sacerdotes etiam , qui vir- 
» tutem excolunt,<et se orani prorsus raacula iramunes existimant, aliquos 
» non deesse in ea cogitatione solum defixos, ul Pastoris sui iussa quocumque 
* modo eludant, eaque subdolis, et ineptis rationibus interpretentur tanta 
» animi quiete et laetitia, quae eliam ex oris serenitate deprehenditur, ita ut 
» peritissimo Mathemalico conferri posse videantur, qui post assiduos labores r 
» diuturnasque vigilias circuli quadraturam detexerit ».lnsiitut. 402. 

(22) Eccl. 32. 

(23) Rom. 43, 2 et 47. 

Taurini Typ. Marielti iHM. 

